3 วันที่แล้วผมขี่มอเตอร์ไซค์แล้วมีแมลงมาเข้าข้างๆตา แล้วผมก็ปัดมันออกและทำการขยี้ตาจนหายคัน พอเช้าวันที่ 2 ตื่นขึ้นมาพบว่ามีอาการบวมที่เปลือกตา มีอาการปวดเล็กน้อย หนังตาบนหย่อนลงมา บวมแดง วันที่ 3 มีอาการปวดแสบปวดร้อนเป็นอย่างมาก และมีอาการแดงรอบๆผิวดวงตา มีขี้ตาและมีตุ่มเล็กๆหลายจุดแถวๆปลายตา แสบเป็นอย่างมาก อยากทราบว่าอาการเบื้องต้นคืออะไร ตอนนี้ผมได้ทานยาฆ่าเชื้อ และ ยาแก้คันอยู่ จากอนามัย แต่ยังไม่ได้ไปหาที่ รพ. ครับ ปล. ถ้าแนบรูปได้อยากแนบมากครับ ผมอธิบายไม่ค่อยแตกฉานสักเท่าไหร่ แต่น่าจะพอให้เห็นภาพได้
 อาการที่เล่ามาคงเกิดจากพิษของแมลงที่พ่นใส่ตอนไปปัดมันเข้า ที่คนทั่วไปเรียกว่าแมลงตด พิษของมันจะทำให้ผิวหนังคนเราแพ้มีการปวดบวมแดงร้อนมาก ขึ้นเป็นน้ำใสๆ ไม่คันแต่แสบมากครับ ไม่ทราบเป็นแค่เปลือกตาหรือลูกนัยตาโดนด้วย มีผลกระทบกับการมองเห็นหรือไม่คำแนะนำ ควรไปพบแพทย์เพื่อตรวจให้ละเอียดครับ ถ้าเข้าตาควรรีบไปพบเพราะพิษของมันอาจทำให้แก้วตาอักเสบเป็นแผลเป็นของแก้วตา อีกหน่อยอาจมองไม่เห็นได้ ถ้าเป็นแค่เปลือกตาก็ต้องรักษาโดยการทานยาแก้แพ้ และพวก ยา Steroid ด้วยครับ ทาครีม steroid ร่วมด้วย จะช่วยให้หายเร็วขึ้น ห้ามขยี้ตา การมีขี้ตามากแสดงว่ามีการอักเสบของลูกตาแล้ว ต้องใช้ยาหยอดตาแก้อักเสบร่วมด้วย ดังนันจึงควรไปพบแพทย์ก่อนที่อาการจะเป็นมากกว่านี้ครับ